10 Ka sekai, Johane o ne a re: “Yo o supang tumelo mo go Morwa o na le botshelo jo bo sa khutleng; yo o sa utlweng Morwa ga a kitla a bona botshelo, mme bogale jwa Modimo bo ntse mo go ene.” (Joh. 3:36) Tumelo ya mmatota e akaretsa go ikobela melao ya ga Jesu. Gantsi Johane o ne a nopola mafoko a ga Jesu a a bontshang gore go botlhokwa go tswelela re bontsha tumelo.—Joh. 3:16; 6:29, 40; 11:25, 26; 14:1, 12. Go na le go ntsha mabaka a sa utlwaleng ka Mmopi, Baebele e na le tshedimosetso e re e tlhokang gore re itse Modimo. A o ka rata go ithuta mo go oketsegileng ka Jehofa Modimo? Basupi ba ga Jehofa ba na le thulaganyo ya go ithuta Baebele le batho mahala. Re go kgothaletsa gore o ikgolaganye le Basupi ba ba mo lefelong la lona kgotsa o tsene mo website ya rona ya www.jw.org/tn.